**ติดต่อเรา**

[**ombudsman.gov.au**](http://www.ombudsman.gov.au)

**1300 362 072**

GPO Box 442  
Canberra ACT 2601

เรามีสำนักงานอยู่ใน

* แอดิเลด
* บริสเบน
* แคนเบอร์รา
* เมลเบิร์น
* เพิร์ท
* ซิดนีย์

ประกันสุขภาพ

สำหรับนักเรียนต่างชาติ

## **ประกันสุขภาพสำหรับนักเรียนต่างชาติ**

## หากคุณเป็นนักเรียนจากต่างประเทศที่ได้รับวีซ่านักเรียนชั่วคราว เงื่อนไขในวีซ่าของคุณระบุให้คุณทำประกันสุขภาพให้ครอบคลุมเพียงพอตลอดระยะเวลาวีซ่าของคุณ ประกันสุขภาพสำหรับนักเรียนต่างชาติ (Overseas Student Health Cover หรือ OSHC) ได้รับการพิจารณาว่าเป็นประกันสุขภาพที่ครอบคลุมอย่างเพียงพอ

## ประกันสุขภาพประเภทนี้ช่วยนักเรียนต่างชาติให้ได้รับความช่วยเหลือด้านค่าใช้จ่ายในการดูแลรักษาพยาบาลและโรงพยาบาลที่นักเรียนอาจต้องการขณะอยู่ในออสเตรเลีย OSHC ยังรวมถึงค่ารถพยาบาลและค่ายาในวงเงินที่กำหนดอีกด้วย

## หากคุณอยู่ในออสเตรเลียด้วยวีซ่านักเรียนจากประเทศสหราชอาณาจักร สวีเดน เนเธอร์แลนด์ เบลเยียม สโลวีเนีย อิตาลี หรือนิวซีแลนด์ คุณสามารถสมัครประกันสุขภาพ Medicare ได้เช่นกันภายใต้ข้อตกลงการดูแลสุขภาพต่างตอบแทน (Reciprocal Health Care Agreement) ของประเทศของคุณ นักเรียนจากประเทศนอร์เวย์ ฟินแลนด์ มอลตา และสาธารณรัฐไอร์แลนด์ไม่ได้รับความคุ้มครองโดยข้อตกลงดังกล่าวที่ทำกับประเทศเหล่านั้น

## ความคุ้มครองใดๆ ของ Medicare ที่คุณมีสิทธิ์ได้รับภายใต้ข้อตกลงการดูแลสุขภาพต่างตอบแทนนั้น จะอยู่นอกเหนือจาก OSHC การได้รับความคุ้มครองจาก Medicare ภายใต้เงื่อนไขดังกล่าวไม่ทำให้คุณได้รับการยกเว้นจากการต้องทำประกันสุขภาพ OSHC

## นักเรียนจากสวีเดน นอร์เวย์ และเบลเยี่ยมอาจมีการจัดการพิเศษภายใต้แผนแห่งชาติของประเทศของนักเรียน—ให้ตรวจสอบกับ Department of Home Affairs เพื่อค้นหาว่าการจัดการพิเศษเหล่านั้นใช้กับคุณได้หรือไม่ และว่าคุณได้รับการยกเว้นจากข้อกำหนดให้ต้องซื้อประกันสุขภาพ OSHC หรือไม่

ประกันสุขภาพ OSHC คืออะไร

กรรมธรรม์ประกันสุขภาพ OSHC ช่วยครอบคลุมค่ารักษาพยาบาลและโรงพยาบาล

ผลประโยชน์ที่ได้รับจากประกันยังครอบคลุมค่าบริการรถโรงพยาบาล แต่ผลประโยชน์ด้านค่ายามีวงเงินจำกัด โดยจำกัดอยู่ที่ 50 ดอลลาร์ต่อยาหนึ่งรายการ ไปจนถึงค่ายาสูงสุดต่อปีที่ 300 ดอลลาร์ต่อสมาชิกผู้ได้รับความคุ้มครองหนึ่งคน (600 ดอลลาร์ต่อสมาชิกหนึ่งครอบครัว) คุณอาจมีค่าใช้จ่ายตามจริงที่มากมายหากคุณต้องรักษาด้วยยาโดยเฉพาะอย่างยิ่งการรักษามะเร็ง ซึ่งอาจใช้เงินหลายหมื่นดอลลาร์

ผู้ที่เดินทางเข้าไปในออสเตรเลียอาจนำยาและอุปกรณ์ทางการแพทย์เพื่อการใช้ได้ทันที และอาจได้รับอนุญาตให้นำเข้าไปเพื่อใช้ส่วนตัวได้ในจำนวนเล็กน้อย ต้องการทราบข้อมูลเพิ่มเติม ให้อ่านจากเว็บไซต์ [ก[การบริหารจัดการผลิตภัณฑ์เพื่อการบำบัดรักษา—โครงการสำหรับการเข้ามายังออสเตรเลียและนำเข้าของใช้ส่วนบุคคล](https://www.tga.gov.au/personal-importation-scheme)](https://www.tga.gov.au/personal-importation-scheme)

ประกันสุขภาพ OSHC ไม่จ่ายเงินสำหรับการรักษาทั่วไป (การคุ้มครองเสริมหรือพิเศษ) เช่น ทันตกรรม จักษุกรรม หรือกายภาพบำบัด หากคุณต้องการได้รับความคุ้มครองสำหรับการรักษาเหล่านี้ คุณอาจซื้อประกันเพิ่มของ OSHC ที่จัดจำหน่ายโดยผู้ให้บริการด้านประกันสุขภาพของ OSHC หรือซื้อประกันสุขภาพทั่วไปได้จากบริษัทประกันสุขภาพเอกชนในออสเตรเลีย คุณสามารถเลือกเสริมประกันสุขภาพ OSHC กับการประกันภัยอื่นๆ เช่นประกันการเดินทางต่างประเทศได้เช่นกัน

## ฉันสามารถซื้อประกันสุขภาพ OSHC ได้ที่ไหน

OSHC จัดทำขึ้นโดยบริษัทประกันบางรายภายใต้หนังสือข้อตกลงที่ทำกับ Department of Health เพื่อให้การประกันสุขภาพที่คุ้มครองอย่างเพียงพอให้กับนักเรียนในราคาที่สมเหตุผล  มีบริษัทประกันสุขภาพที่จดทะเบียนเพียงไม่กี่รายที่เสนอขาย OSHC

|  |  |
| --- | --- |
| บริษัทประกันสุขภาพ | เว็บไซต์ของบริษัทประกันสุขภาพ |
| ahm OSHC | [**ahmoshc.com**](http://www.ahmoshc.com/) |
| BUPA Australia | [**overseasstudenthealth.com**](http://www.overseasstudenthealth.com/) |
| Medibank Private | [**medibank.com.au**](http://www.medibank.com.au/Client/StaticPages/OSHCHome.aspx) |
| NIB OSHC | [**nib.com.au**](http://www.nib.com.au/home/newtonib/overseasstudents/Pages/overseasstudents.aspx) |
| Allianz Global Assistance (Lysaght Peoplecare) | [**allianzassistancehealth.com.au/en/student-visa-oshc/**](http://allianzassistancehealth.com.au/en/student-visa-oshc/%20) |

เนื่องจากการถือกรมธรรม์ประกันสุขภาพ OSHC เป็นข้อกำหนดหนึ่งของวีซ่า ให้รักษาประกันสุขภาพของคุณไว้ให้คุ้มครองตลอดเวลา หากคุณชำระเบี้ยประกันล่าช้าหรือลืมต่อประกัน คุณจะสามารถต่อประกันเพื่อได้รับความคุ้มครองได้ แต่คุณไม่สามารถเคลมความคุ้มครองสำหรับบริการที่คุณได้รับขณะคุณค้างส่งเบี้ยประกันหรือยังไม่ต่อประกัน

หากสถานภาพวีซ่าหรือสิทธิ์ที่จะได้รับความคุ้มครองจาก Medicare เปลี่ยนแปลงในเวลาใดก็ตาม ให้แจ้งบริษัทประกันของคุณทันทีที่ทำได้เพื่อดูว่าระดับความคุ้มครองของคุณยังเหมาะสมหรือไม่ เมื่อวีซ่านักเรียนของคุณหมดอายุ คุณไม่มีสิทธิ์ที่จะถือกรมธรรม์ประกันสุขภาพ OSHC  แต่คุณสามารถสลับไปยังแผนประกันสุขภาพของผู้มีถิ่นที่อยู่ (resident’s cover) หรือไปยังแผนประกันสุขภาพสำหรับผู้มาเยือนต่างชาติ (Overseas Visitors Health Cover) ได้

ค้นหาข้อมูลเพิ่มเติมได้ที่เว็บไซต์ **ombudsman.gov.au**.

*โปรดทราบ*: *เอกสารฉบับนี้มีวัตถุประสงค์เพื่อใช้เป็นแนวทางเท่านั้น ด้วยเหตุนี้ จึงไม่ควรเชื่อถือข้อมูลนี้ในฐานะคำแนะนำด้านกฎหมาย* *หรือถือว่าใช้แทนคำแนะนำทางกฎหมายในแต่ละกรณี* *ในขอบเขตสูงสุดที่กฎหมายอนุญาต* Commonwealth Ombudsman *จะไม่รับผิดต่อความสูญเสียหรือความเสียหายที่เกิดขึ้นจากการเชื่อถือเอกสารนี้ สำหรับพระราชบัญญัติฉบับล่าสุดที่ถูกอ้างถึงนี้ โปรดหาอ่านได้จาก* [Federal Register of Legislation](https://www.legislation.gov.au/Browse/ByTitle/Acts/InForce/0/0/Principal)